
Politica de grup 


Arhiepiscopul Averchie a văzut că, odată ce s-a pierdut savoarea Ortodoxiei, iar Biserica 
ajunge să fie privită în primul rînd ca o organizație lumească, calitatea de mădular al 
Trupului tainic al lui Hristos este confundată cu calitatea de membru într-o grupare 
administrativ bisericească sau în alta. Atunci, vieţile oamenilor pot fi năruite sub pretextul 
"curăţirii Bisericii”, dacă aceşti oameni nu par prielnici organizației. Clerul, mirenii şi 
monahii sunt aţiţați şi făcuţi să nu se încreadă unii în alţii, tocmai ca să apere interesele 
lumeşti ale grupărilor respective. O grupare bisericească poate să se desprindă dintr-o 
alta şi să caute să îşi legitimeze poziţia cu nenumărate formule legale şi canonice. 
Diferite grupări pot să se unească, formînd "supra-grupări” ca să ajungă să se simtă mai 
legitime; pot să vorbească de unitatea lor exterioară ca şi cînd aceasta ar reprezenta 

unitatea duhovnicească adevărată a Bisericii, dar ei vădesc cît de politică este de fapt 
această unitate cînd resping sau folosesc polemica împotriva acelor grupări ortodoxe 
care nu s-au alăturat organizaţiilor lor. 


Cei cu o "mentalitate partinică” pot pierde însăşi ideea de sfințenie, ridicînd în slavă 
personalităţi bisericeşti fie pentru că sunt "recunoscute" de propria lor grupare, fie pentru 
că sunt purtătorii ei de cuvînt cei mai de vază. "Canonicitatea”, o armă majoră în 
polemica dintre grupări, ajunge a fi mînuită destul de arbitrar şi devine greșit confundată 
cu "recunoaşterea" unui grup de către alte grupări. Astfel, cel ce întrebuinţează mai 
eficient propaganda pare să devină mai "canonic". 


Arhiepiscopului Averchie îi era scîrbă de această sferă, ceea ce el numea "politica de 
grup”, văzînd că nu are nimic de-a face cu esenţa Creştinismului. 


Deși politicile de grup au atins într-adevăr o extremă în aceste vremuri din urmă cînd 
"dragostea multora se va răcit (Matei 24,12), "mentalitatea de partid” nu este, desigur, 
nouă pentru timpurile moderne: este o tendinţă generală a părţii căzute, trupeşti a 
umanităţii. Chiar şi Sfîntul Pavel a avut de-a face cu ea cînd îi scria bisericii din Corint: 
"Că fiecare din voi zice: Eu sunt al lui Pavel, iar eu al lui Apollo, iar eu al lui Chifa, iar eu 
al lui Hristos! Au doară S-a împărțit Hristos? Au Pavel s-a răstignit pentru voi? Sau întru 
numele lui Pavel v-ati botezat? [...] Căci cînd zice cineva: Eu sunt al lui Pavel, şi altul: 
Eu, al lui Apollo, au nu oameni trupeşti sunteti?” (| Corinteni 2, 22-23; 3,4). 


Să faci din Biserică o unealtă a intrigilor politice, spunea Arhiepiscopul Averchie, 
înseamnă să "le supui pe cele veşnice celor vremelnice, pe cele cereşti celor păminteşiti, 
pe cele sfinte celor păcătoase”[1]. În articolul său Sfinta rîvnă, a afirmat următoarele: 


"Şi în acelaşi chip [ca şi rîvna sfîntă] există o rîvnă falsă, mincinoasă, sub masca căreia 
se ascunde spumegarea patimilor omeneşti ordinare - cel mai adesea mîndria, iubirea de 
stăpiînire şi de cinstire, şi interesele unei politici de grup asemenea celeia ce joacă rolul 
de bază în luptele politice şi pentru care nu poate fi nici un loc în viaţa duhovnicească, în 
viaţa publică bisericească, însă care, din păcate, este adesea întîlnită în vremea noastră 
şi este principala instigatoare a oricărei imaginabile gilcevi şi tulburări în Biserică, înşişi 
instigatorii și conducătorii căreia adeseori se ascund după vreun fel de pretins idealism, 
însă în realitate își urmează doar scopurile personale, străduindu-se să-l fie pe plac nu lui 
Dumnezeu, ci să-și satisfacă mulţumirea de sine, fiind rîvnitori nu pentru slava lui 
Dumnezeu, ci pentru slava proprie şi slava colegilor şi a partizanilor din gruparea lor. 
Toate acestea, evident, sînt profund străine adevăratei rîvne sfinte, sînt potrivnice ei, sînt 
prea-păcătoase şi criminale, căci ele compromit Sfînta noastră Credinţă şi Biserică!'[2]. 


„Biserica - accentua în alt loc Arhiepiscopul Averchie - ne-a fost dăruită pentru mîntuirea 
sufletelor noastre şi pentru nimic altceva! Nu o putem face unealtă sau o arenă de joc al 
patimilor noastre și pentru reglarea conturilor noastre personale”[3]. 


În opinia Arhiepiscopului Averchie, politicile de grup erau plictisitoare, indiferent care 
grupare ar fi fost implicată. Nu se merita să-și dedice cineva viaţa lor — cum a făcut-o 
atunci cînd a renunţat la ocazia de a avea o soţie și familie, devenind monah. În mod 


ironic, tocmai dezacordul lui cu cei ce aveau "mentalitate de grup” l-a făcut să cadă 
victimă a politicii lor. A fost îndepărtat din calitatea de membru permanent din sinodul lui 
episcopal, fiindcă a refuzat să se ţină de o "linie de partid” mai degrabă decit de propria 
sa conştiinţă. Văzînd că politica de grup a pătruns nu doar în alte grupări, ci şi în obştea 
sa, i-a spus odată unuia din foştii lui seminarişti: "Nu rezultă din aceasta că harul Sfintului 
Duh părăseşte soborul nostru?” 


Totuşi, se poate pune întrebarea de ce Arhiepiscopul Averchie a vorbit aşa de fățiș 
despre fenomenul "neinspirant” al politicii de grup. Nu ar fi fost mai bine să ne prefacem 
doar că toate celelalte grupări ortodoxe nu există şi să ne mărginim atenţia la propriul 
nostru cerc? Nu, pentru Arhiepiscopul Averchie aceasta ar fi fost o eschivare de la 
răspunderea sa ca Apostol al lui Hristos. Politicile de grup otrăveau misiunea Ortodoxiei 
în lumea liberă, abătîindu-i din cale pe noii convertiți şi fâăcîndu-i pe credincioşi să se 
plece mai curînd şoaptelor diavolului decît cuvintelor Vieţii. Păstrarea tăcerii ar fi fost o 
fărădelege de vreme ce, dacă această problemă nu ar fi fost abordată fățiş, cum altfel ar 
găsi căutătorii celor duhovniceşti esenţa adevărată a Ortodoxiei, care firesc că este mai 
presus de politica de grup? Cum ar fi trăit aceştia realitatea vie a Bisericii celei adevărate 
care, aşa cum spunea Arhiepiscopul Averchie, este „unitatea duhovnicească strînsă a 
tuturor celor care cred cu adevărat în Hristos”? 


"Numai Rîvna Sfintă pentru Dumnezeu, pentru Hristos, scria arhiepiscopul, fără nici un 
amestec a vreunui fel de șmecherie sau a vreunei politici ambigue şi viclene, trebuie să 
ne călăuzească în toate faptele şi lucrările noastr'[4]. 


apostaziei, p. 9-10 
Traducere din rusă: Dorin Jamba 


P.S. O altă variantă a traducerii românești din engleză poate fi găsită în cartea Apostazia 
și Antihristul, edit. Sophia, 2014, p. 103-107. Ea a fost realizată de monahul Coprie 
conform versiunii engleze a cărţii "One man in the face of Apostasy’ (Un om în faţa 
apostaziei) 

